S-392/2016

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 17. maí 2016 á hendur A-kk-þgf S-kk-þgf S-kk-þgf, [...], fyrir eftirtalin fíkniefna-, vopnalaga- og lyfjalagabrot með því að hafa laugardaginn 3. júlí 2015 á heimili sínu að Skipholti 50a Reykjavík:

I

Haft í vörslum sínum 20,27 g amfetamín og 251,46 g marihúana, sem lögregla fann við leit í íbúðinni.

Mál nr. 007-2015-38535.

Er þetta brot talið varða við 2. gr., sbr. 5. gr., sbr. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Geymt mikið magn skotfæra í ólæstum hirslum, í herbergi, í eldhúsi og í stofu, og geymt skot með tveimur haglabyssum í ólæstu herbergi í íbúðinni og fyrir að hafa í vörslum sínum sverð, 2 fjaðurhnífa og úðavopn sem lögreglumenn fundu við leit.

Mál nr. 007-2015-38535.

Er þetta brot talið varða við 1. og 2. mgr. 23. gr., b- og d-lið 30. gr., 3. mgr. 30. gr. og sbr. 1. mgr. 36. gr. vopnalaga nr. 16/1998, sbr. 33. gr. reglugerðar nr. 787/1998.

III.

Átt í sölu- og dreyfingarskyni anabólíska stera, 1 stk. testosterone 100 mg/ml, 1 stk. masteron 100 mg/ml, 1 stk. testex-testosterone, 100 mg/ml, 3 stk. af testasterone 300 mg/ml armavir pharma og 4 glös af anavar töflusterum með 50 stk. í hverju glasi, án þess að hafa markaðs- og lyfsöluleyfi Lyfjastofnunar.

Mál nr. 007-2015-38535.

Er þetta brot talið varða við 1. mgr. 7. gr. og 1. mgr. 20. gr., sbr. 1. mgr. 48. gr. lyfjalaga nr. 93/1994

Er þess krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á ofangreindum fíkniefnum, 20,27 g amfetamín og 251,46 g marihúana, og vog, sem lagt var hald á, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og til að sæta upptöku á ofangreindum sterum, samkvæmt heimild í 3. mgr. 48. gr. lyfjalaga nr. 93/1994. Þá er krafist upptöku á haldlögðu sverði, 2 stk. fjaðurhnífum og úðavopni sem ákærði hafði í vörslum sínum með vísan til 1. mgr. 37. gr. vopnalaga nr. 16/1998 og 2. tl. 1. mgr. 69. gr. a almennra hegningarlaga nr. 19/1940.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1980. Hann hefur ekki áður gerst sekur um refsiverða háttsemi svo kunnugt sé. Ákærði hefur skýlaust játað sök. Með hliðsjón af því og sakarefni málsins er refsing ákærða ákveðin fangelsi í 2 mánuði, sem heimilt þykir að skilorðsbinda með þeim hætti er í dómsorði greinir.

Upptaka fer fram sem nánar greinir í dómsorði.

Ákærði greiði málsvarnarþóknun skipaðs verjanda síns svo sem í dómsorði greinir.

Af hálfu ákæruvaldsins flutti málið H-kk-nf R-kk-nf G-kk-nf fulltrúi.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærði, A-kk-nf S-kk-nf S-kk-nf, sæti fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk skulu gerð til ríkissjóðs 20,27 g af amfetamíni og 251,46 g af marihúana, ásamt vog, 1 stk. testosterone 100 mg/ml, 1 stk. masteron 100 mg/ml, 1 stk. testex-testosterone, 100 mg/ml, 3 stk. af testasterone 300 mg/ml armavir pharma og 4 glös af anavar töflusterum með 50 stk. í hverju glasi sem lögregla haldlagði við rannsókn málsins. Einnig sverð, 2 stk. fjaðurhnífar og úðavopn sem lögregla haldlagði við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef héraðsdómslögmanns, 225.060 krónur.

S-kk-nf S-kk-nf.